BASES XERAIS E ESPECÍFICAS QUE REXEN A CONVOCATORIA DOS PROCESOS SELECTIVOS PARA CUBRIR PRAZAS VACANTES NO CONCELLO DE POIO INCLUIDAS NA OFERTA DE EMPREGO PÚBLICO 2015
ADMINISTRACIÓN LOCAL — Municipal — Poio (Persoal, oposicións, 10/03/2016)

Por medio do presente procédese a publicación das bases xerais e específicas aprobadas pola Xunta de Goberno Local de data 22 de febreiro de 2016: BASES XERAIS E ESPECÍFICAS QUE REXEN A CONVOCATORIA DOS PROCESOS SELECTIVOS PARA CUBRIR PRAZAS VACANTES NO CONCELLO DE POIO INCLUIDAS NA OFERTA DE EMPREGO PÚBLICO 2015. As presentes bases xerais rexerán a convocatoria das probas selectivas para cubrir as prazas vacantes de funcionarios de carreira e persoal laboral fixo que se convoquen, rexéndose, ademais polas bases específicas que para cada convocatoria se aproben. A provisión en propiedade de prazas de funcionarios de carreira e persoal laboral fixo vacantes no cadro de persoal do Concello de Poio do ano 2015, incluídas na oferta de emprego público publicada no Boletín Oficial da Provincia núm.242 do 16 de decembro de 2015 e Diario Oficial de Galicia do 23 de decembro de 2015 número 244 son as seguintes: Artigo 76 do Real decreto lexislativo 5/2015, do 30 de outubro.- Escala de Administración Especial Subescala de Servizos Especiais Clase: Encargados de Persoal de Oficios Denominación: Encargado Xeral Número de vacantes: 1 Grupo C Subgrupo C1 Artigo 76 do Real decreto lexislativo 5/2015, do 30 de outubro.–Escala de Administración Especial, Subescala Técnica, Técnicos Superiores, Denominación: Enxeñeiro Técnico, Número de vacantes: 1 Grupo A. Subgrupo A2. Artigo 76 do Real decreto lexislativo 5/2015, do 30 de outubro. -Escala de Administración Especial Subescala de Servizos Especiais, Clase: Oficiais de persoal de oficios, Denominación: Oficial 1 Fontaneiro Número de vacantes: 1 Grupo C Subgrupo C2 Artigo 76 do Real decreto lexislativo 5/2015, do 30 de outubro.–Escala de Administración Especial Subescala de Servizos Especiais Clase: Persoal de Oficios Denominación: Encargado Almacén Número de vacantes: 1 Grupo C Subgrupo C2 Establécese o sistema de selección de oposición libre, concurso oposición ou concurso, segundo se dispoña nas bases específicas da convocatoria.1) Con carácter xeral, para seren admitidos na realización das probas selectivas as persoas aspirantes deberán reunir os seguintes requisitos: 2) Todos os requisitos esixidos no apartado anterior deberán posuílos as persoas aspirantes o día que remate o prazo de presentación de solicitudes e conservalos, polo menos, ata a data do seu nomeamento para o posto convocado.1) As persoas que desexen participar nas probas selectivas convocadas deberán facelo constar mediante unha instancia dirixida ao Sr. Alcalde. A instancia conterá, polo menos, os datos persoais do solicitante co seu enderezo e a denominación do posto convocado ao que opta. No rexistro xeral do Concello facilitaráselles aos interesados o modelo de solicitude, incluído no anexo I desta convocatoria. Ademais, achegarase unha fotocopia do documento nacional de identidade (ou doutra tarxeta acreditativa da súa identidade expedida polas autoridades competentes no caso de cidadáns comunitarios), fotocopia da titulación exixida e o xustificante de ingreso dos dereitos de exame. Para ser admitidos nestas probas selectivas as persoas aspirantes deberán manifestar nas súas solicitudes de participación que reúnen as condicións esixidas na data en que remate o prazo de presentación de solicitudes.2) O prazo para presentar as solicitudes será de 20 días naturais, contados a partir do día seguinte ó da publicación da convocatoria no Boletín Oficial do Estado (BOE) mediante extracto e previa publicación do texto íntegro das bases e da convocatoria no Boletín Oficial da Provincia de Pontevedra (BOPPO) e o extracto no Diario Oficial de Galicia (DOG). 3) A presentación de solicitudes poderá facerse no rexistro xeral do Concello de Poio ou por calquera dos procedementos establecidos no art.38.4 da Lei 30/1992 de réxime xurídico das administracións públicas e do procedemento administrativo común. As solicitudes que se presenten a través da oficina de Correos deberán entregarse en sobre aberto para seren seladas e datadas polo funcionario correspondente antes de seren certificadas. As persoas solicitantes que presenten a súa solicitude en distinto rexistro ao do Concello deberá anunciar a súa presentación, no prazo de presentación de solicitudes, no número de FAX: 986771277 e dirixidas ao servizo de persoal do Concello.4) As solicitudes subscritas por españois no estranxeiro poderán cursarse no prazo sinalado a través das representacións diplomáticas ou consulares españolas correspondentes, que llas remitirán seguidamente ó organismo competente.5) Os aspirantes con algunha discapacidade deberán indicalo na súa solicitude e, no seu caso, indicarán as posibles adaptacións de tempo e de medios para realizaren os exercicios nos que a adaptación fose necesaria.6) Os aspirantes quedan vinculados ós datos que consten na súa solicitude, se ben os erros de feito que poidan advertirse poderán emendarse ou repararse en calquera momento, ben de oficio, ben a instancia de parte. Será requisito necesario para participar nas probas selectivas aboar, dentro do prazo de presentación de instancias, a cantidade correspondente en concepto de dereitos de exame e os gastos de tramitación que, no seu caso, determine a entidade bancaria, que poderán satisfacerse directamente na Tesourería do Concello ou ben mediante xiro postal, telegráfico ou transferencia dirixida á conta de Abanca ES05 2080 5419 9730 40100232. En caso de non realizarse o pagamento directamente na Tesourería Municipal o solicitante fará constar na súa instancia a data do xiro ou da transferencia e o número do resgardo. En ningún caso a presentación e o pagamento dos dereitos de exame substituirá por si mesma trámite de presentación en tempo e en forma da solicitude, segundo o disposto na base IV. Os dereitos de exame reintegraránselles de oficio ós interesados que sexan excluídos definitivamente da lista de admitidos.1) Logo de finalizado o prazo dos vinte días naturais sinalado para presentar as solicitudes a Alcaldía ditará unha resolución no prazo máximo dun mes, declarando aprobada a lista de admitidos e excluídos, especificando, no seu caso, os motivos de exclusión, que se publicará no BOPPO e no taboleiro de anuncios deste Concello.2) Os aspirantes excluídos disporán dun prazo de dez días hábiles, contados a partir do seguinte ó da publicación da resolución, para poder emendar, no seu caso, o defecto que motivase a exclusión. No suposto de producírense reclamacións deberá ditarse unha nova resolución estimándoas ou desestimándoas e publicarase a lista definitiva no BOPPO e no taboleiro de anuncios.3) Contra a resolución do Alcalde, na que se aprobará a lista definitiva, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ó desta notificación (artigos 107 e 117 da Lei 30/92, de 26 de novembro, de réxime xurídico das administracións públicas e do procedemento administrativo común, modificada pola Lei 4/99, de 13 de xaneiro) ou ben un recurso contencioso-administrativo ante o Xulgado do Contencioso-Administrativo de Pontevedra, segundo o artigo 46 da Lei 29/98, de 13 de xullo, reguladora da xurisdición contencioso-administrativa.4) O feito de figurar incluído na relación de admitidos non prexulga que se lles recoñeza ás persoas interesadas posuíren os requisitos esixidos no procedemento selectivo convocado, que deberán ser xustificados documentalmente no suposto de superaren as probas selectivas.1. Os compoñentes do tribunal cualificador serán designados pola Alcaldía segundo o disposto nos artigos 4. e e 4. f do Real decreto 896/91, de 7 de xuño, e no artigo 60 do citado Real decreto lexislativo 5/2015, do 30 de outubro polo que se aproba o texto refundido da Lei do estatuto básico do empregado público.2. O tribunal cualificador estará integrado por cinco membros titulares e cinco suplentes. A pertenza aos órganos de selección será sempre a título individual, sen que poida ostentarse en representación nin por conta de ninguén.3. A composición do tribunal axustarase aos principios de imparcialidade e profesionalidade dos seus membros, que deberán posuír titulación igual ou superior á esixida para o acceso aos postos convocados.4. Non poderán formar parte do tribunal as persoas de elección ou designación política, os funcionarios interinos e o persoal eventual.5. O tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias dalgunha das probas o aconsellen, limitándose os mencionados asesores a prestaren a súa colaboración nas súas especialidades técnicas.6. O Alcalde, antes de que teña lugar cada unha das probas e xuntamente coa lista de admitidos, publicará no BOPPO e no taboleiro de anuncios da corporación a resolución pola que se nomean os membros titulares e suplentes do tribunal cualificador 7. Os membros do tribunal deberán absterse de intervir, comunicándollo ao presidente, cando concorra neles algunha das circunstancias previstas no artigo 28 da Lei 30/92 de réxime xurídico das administracións públicas e do procedemento administrativo común, así como cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/92.8. O tribunal cualificador deberá constituírse na data que designe o alcalde, entendéndose validamente constituído cando asista a maioría absoluta dos membros do tribunal, titulares ou suplentes. Na sesión constitutiva do tribunal adoptaranse as decisións pertinentes para o correcto desenvolvemento das probas selectivas.9. O tribunal, a partir da sesión de constitución, para actuar validamente requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ó disposto na Lei 30/92, de réxime xurídico das administracións públicas e do procedemento administrativo común, e nas bases reguladoras desta convocatoria.10. O tribunal cualificador adoptará as medidas precisas naqueles casos nos que resulte necesario para que os aspirantes con discapacidade gocen de similares condicións para realizaren os exercicios cás do resto dos demais aspirantes, dispoñendo, no seu caso, as posibles adaptacións de tempo e de medios.11. En caso de ausencia do presidente titular e do presidente suplente actuará no seu lugar o vogal designado en primeira orde.12. Os membros do tribunal e os seus asesores que asistan ás sesións percibirán as axudas de custo pola súa asistencia segundo a contía legalmente establecida. O procedemento de selección consistirá en probas de coñecementos específicos relacionadas co contido do programa de cada convocatoria, segundo o anexo e que aseguran a obxectividade e a racionalidade do proceso selectivo.1. A data e mais a hora na que deberá constituírse o tribunal, así como o día e a hora para o comezo do primeiro exercicio serán determinados polo Sr. Alcalde mediante resolución, xuntamente coa aprobación da lista definitiva de admitidos e a composición do tribunal, que se publicará mediante anuncio no BOPPO e no taboleiro de anuncios do Concello, polo menos con 10 días naturais de antelación.2. Os aspirantes convocaranse para cada exercicio nun único chamamento, quedando decaídos no seu dereito as persoas opositoras que non comparezan a realizalo, salvo nos casos debidamente xustificados, que resolverá o tribunal.3. As persoas aspirantes deberán presentarse para realizaren cada exercicio provistos do DNI ou doutro documento fidedigno acreditativo da súa personalidade a xuízo do tribunal, e tamén dos medios materiais adecuados que sexan necesarios para a práctica daqueles.1. En calquera momento o tribunal poderá requirirlles aos opositores que acrediten a súa identidade.2. A orde de actuación das persoas opositoras para realizaren aqueles exercicios que non poidan facerse de forma simultánea será determinada mediante sorteo polo tribunal en presenza dos aspirantes e inmediatamente antes de iniciarse o exercicio.3. Na realización e corrección dos exercicios escritos garantirase o anonimato, podendo utilizar o tribunal para ese efecto os medios que considere oportunos.4. Se en calquera momento do proceso selectivo chegase a coñecemento do tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñerlle ao presidente a súa exclusión indicando as inexactitudes ou falsidades observadas para os efectos procedentes.5. Ao rematar cada un dos exercicios da oposición o tribunal fará pública no taboleiro de anuncios a relación de aspirantes que o superasen, indicando a puntuación obtida.6. A relación de aprobados en cada exercicio deberá publicarse no taboleiro de anuncios, polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.7. Os exercicios terán lugar a porta pechada, sen outra asistencia que os membros do tribunal, os colaboradores designados por este e os opositores, excepto na lectura por parte dos opositores dos exercicios escritos, que será pública.8. Desde o momento en que remate un exercicio ou proba ata que empece o seguinte deberá transcorrer un prazo mínimo de 48 horas e un máximo de 40 días hábiles. Contra os acordos do tribunal poderá interpoñerse un recurso administrativo de alzada ante o alcalde que os nomeou, segundo o previsto no artigo 114.1 da Lei de réxime xurídico das administracións públicas e de procedemento administrativo común, modificado pola Lei 4/99.1. Cada un dos exercicios obrigatorios e eliminatorios da oposición cualificarase con entre cero (0) e dez (10) puntos, e será necesario obter unha puntuación mínima de cinco (5) puntos para aprobar cada un dos exercicios. Todas as preguntas terán o mesmo valor e penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional 2/0,66 e 1/0,33. Neste tipo de exercicios quedarán automaticamente anulados os exames asinados, os que conteñan datos que identifiquen o persoal asinante ou sinais ou marcas que puidesen romper o anonimato, así como aquel que resulte ilexible.2. O exercicio obrigatorio e eliminatorio sobre o coñecemento do idioma galego será calificado como Apto ou non apto quedando exentos de o realizaren os que acrediten posuír o Nivel de Celga que se especifique nas bases específicas, aos que se lles outorgará a cualificación “Apto/a”. 3. A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.4. Cando entre dúas puntuacións outorgadas por parte dos membros do tribunal exista unha diferenza de tres ou máis enteiros serán automaticamente excluídas ambas as dúas, a maior e a menor, calculándose a media aritmética coas puntuacións concedidas polos demais membros do tribunal. No caso de empate na puntuación acudirase para dirimilo á outorgada na fase de oposición: 6. Naqueles procedementos que se estableza o sistema de concurso-oposición, unha vez rematada a fase oposición e elaborada listaxe de aspirantes que aprobaron o proceso selectivo, establecerase un prazo de 10 días hábiles para presentar no Rexistro Xeral a relación de méritos a valorar segundo a convocatoria específica de cada procedemento. A promoción interna consiste no ascenso desde corpos ou escalas dun subgrupo de titulación a outro do inmediato superior, ou grupo de clasificación profesional no suposto de que este non teña subgrupo, sempre que se trate de prazas de contido similar e se faga constar nas bases específicas mediante a superación de probas determinadas establecidas para o efecto. A promoción realizarase de conformidade co establecido nas presentes bases e nas específicas correspondentes a cada proceso selectivo para a quenda de promoción interna e demais da normativa que resulte de aplicación, cuxa convocatoria se realizará conxuntamente coas de quenda libre. A puntuación outorgada na fase de concurso por cada apartado determinarase nas bases específicas da convocatoria. A puntuación total da fase de concurso non poderá ser superior ao 40% da puntuación total do proceso selectivo. A suma das puntuacións obtidas na fase de concurso e na oposición determinará a orde da relación de aprobados sen prexuízo do que determine a lexislación específica para cada tipo de proceso. No caso de empate, este resolverase a favor do aspirante que conte con maior puntuación na fase de oposición; de persistir, o de maior antigüidade e por último o de maior idade. A relación de aprobados, publicada no taboleiro de edictos da Casa do Concello, conterá unha advertencia recordándolles aos opositores propostos que deberán presentar a documentación sinalada nas bases para xustificar que cumpren os requisitos esixidos para o ingreso na función pública local e para a praza convocada. Os aspirantes propostos achegarán dentro do prazo de 20 días naturais, contados desde a publicación da relación de aprobados, os documentos acreditativos de capacidade e requisitos esixidos na convocatoria: Ante a imposibilidade, debidamente xustificada, de presentar os documentos esixidos os aspirantes poderán acreditar que reúnen as condicións esixidas mediante calquera outro medio de proba admitido en dereito. Quen non presentase a documentación esixida dentro do prazo fixado, agás causa de forza maior, non poderá ser nomeado funcionario de carreira nin tampouco se do exame da documentación se deducise que carece dalgún dos requisitos esixidos. Os aspirantes propostos que tivesen a condición de funcionarios públicos estarán exentos de xustificar as condicións e requisitos xa acreditados para obter o seu anterior nomeamento debendo presentar soamente unha certificación acreditativa da súa condición de funcionarios e demais circunstancias que consten no seu expediente persoal e a xustificación dos requisitos específicos esixidos para o acceso. Se dentro do prazo indicado os aspirantes propostos non presentasen a documentación ou non reunisen os requisitos esixidos, non poderán ser nomeados, sen prexuízo das responsabilidades en que poidan incorrer por falsidade. Concluído o proceso selectivo, os aspirantes propostos, que en ningún caso poderán exceder o número das prazas convocadas, serán nomeados funcionarios de carreira polo Alcalde unha vez xustificado documentalmente o cumprimento dos requisitos esixidos para o ingreso (cláusula 13). Os nomeamentos efectuados publicaranse no Diario Oficial de Galicia sen prexuízo da súa toma de posesión unha vez practicada a notificación persoal do nomeamento. A toma de posesión efectuarase dentro do prazo máximo de un mes, contado desde o día seguinte á notificacióndo nomeamento; previamente deberán prometer ou xurar o cargo na forma establecida no Real decreto 707/1979, do 5 de abril. De non tomar posesión no prazo indicado os nomeados quedarán na situación de cesantes, a non ser que presenten causa xustificada que deberá ser alegada e aceptada. Os funcionarios municipais que sexan nomeados para a provisión dunha praza inmediatamente superior polo sistema de promoción interna deberán tomar posesión da mesma no prazo de dez días. Por dilixencia, farase constar na toma de posesión a manifestación do interesado de non vir desenvolvendo ningún posto ou actividade no sector público e que non realiza actividade privada incompatible ou suxeita a recoñecemento de compatibilidade, así como de non atoparse percibindo pensión de xubilación, retiro e orfandade por dereitos pasivos ou por calquera réxime da Seguridade Social, público e obrigatorio. De estar a desenvolver unha actividade incompatible coa nova, terá que optar por unha delas dentro do prazo de toma de posesión. Unha vez aprobada a proposta polo órgano competente (Xunta de Goberno Local), notificaráselles ós/ás interesados/as para que subscriban os seus contratos laborais fixos no prazo dun mes, que contará dende o día seguinte á notificación do acordo. Quen non o subscriba sen causa xustificada será declarado/a en situación de cesante e consecuentemente decaerá no seu dereito a acceder ao posto de traballo por falta de materialización do seu dereito a ser contratado/a no prazo outorgado para o efecto. Previamente deberan ter presentada no Servizo de Persoal toda a documentación esixida na base 3ª en relación coa décimo terceira, no prazo máximo de 20 días naturais, contados a partir da publicación da lista de aspirantes aprobados/as no taboleiro de anuncios. No contrato farase constar a manifestación da persoa interesada de non estar desempeñando ningún posto ou actividade no sector público, e que non realiza actividade privada remunerada, así como non atoparse percibindo pensión de xubilación, retiro ou orfandade por dereitos pasivos de calquera réxime da Seguridade Social público e obrigatorio. As bases xerais e específicas desta convocatoria vinculan a Administración municipal, aos tribunais cualificadores e aos aspirantes que participen nos procesos selectivos convocados. Os tribunais de cada proceso selectivo quedan facultados para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. A realización das probas selectivas axustarase ao establecido nas presentes bases, así como ao disposto na Lei 7/1985, de 2 de abril, reguladora de bases de réxime local; Real Decreto Lexislativo 781/1986, de 18 de abril, texto refundido de disposicións legais vixentes en materia de réxime local; Real decreto lexislativo 5/2015, do 30 de outubro, polo que se aproba a lei do estatuto básico do empregado público; o Real Decreto 364/1995, de 10 de marzo, polo que se aproba o regulamento xeral de ingreso do persoal ao servizo da administración xeral do estado e de provisión de postos de traballo e promoción profesional dos funcionarios civís da administración xeral do estado; Decreto 95/1991, do 20 de marzo, polo que se aproba o Regulamento de selección de persoal ó servizo da Administración autonómica de Galicia, Real Decreto 896/1.991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local, e demais disposicións. As bases xerais e específicas da convocatoria e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 30/1992, do 26 de novembro de réxime xurídico das administracións públicas e procedemento administrativo común, a Lei 7/1985, do 2 de abril, reguladora das bases do réxime local, modificada pola Lei 57/2003, así como na Lei 29/1998, do 13 de xullo, reguladora da xurisdición contencioso-administrativa segundo corresponda. Así mesmo a Administración municipal poderá, de ser o caso, proceder á revisión das resolucións dos tribunais de conformidade co previsto na citada Lei 30/1992, do 26 de novembro. Nos procesos selectivos, coa excepción da quenda de promoción interna, os opositores que superen todos os exercicios e non obteñan praza, incluiranse de oficio, nas listas que se confeccionen para cubrir necesidades urxentes e inaprazables de emprego de carácter interino ou temporal, na mesma categoría ou posto ao que se presenten, segundo a mesma orde de puntuación que obtivesen na oposición. Asemade poderán ser chamados nos mesmos termos para prover temporalmente postos reservados ao persoal laboral, cando o seu grupo, categoría e funcións sexan as mesmas. Estas listas, de confeccionarse, estarán en vigor ata que se realice un novo proceso selectivo, coa finalidade de prover en propiedade os postos correspondentes ás categorías das que se trate e, en todo caso, por un prazo máximo de 3 anos. Sen prexuízo de que, con anterioridade, concorra algunha das causas que motive o cesamento de calquera funcionario interino de conformidade coa lexislación vixente, á finalización de cada proceso selectivo, todos os funcionarios interinos que ocupen postos de traballo correspondentes ás categorías das prazas convocadas cesarán automaticamente, e perderán vixencia todas as listas de interinos correspondentes ás categorías das prazas convocadas xeradas a partir de procesos selectivos de toda clase anteriores a presente convocatoria. Esta convocatoria ten por obxecto o nomeamento de funcionario de carreira de persoa capacitada para o posto de Encargado/a xeral. Vinculación: Funcionario de carreira. Funcións: Os establecidos nas bases xerais. Titulación: Bacharel Superior ou equivalente. Permiso de Conducir Clase B. Dereitos de exame: 36,40 € de conformidade co establecido na Ordenanza Xeral Reguladora da expedición de documentos administrativos. Establécese o sistema de oposición libre. Fase oposición.- Consistirá na realización de tres probas establecidas polo tribunal, e que se describen da seguinte maneira: Esta convocatoria ten por obxecto o nomeamento de funcionario de carreira de persoa capacitada para o posto de Enxeñeiro/a Técnico/a adscrita ao Departamento de Servizos do Concello e Medio Ambiente. Vinculación: Funcionario de carreira. Os establecidos nas bases xerais. Titulacións: Enxeñería Técnica Forestal, Enxeñería Técnica de Obra Pública ou asimilado Dereitos de exame: 46,80 € de conformidade co establecido na Ordenanza Xeral Reguladora da expedición de documentos administrativos. Establécese o sistema de oposición libre. Fase oposición. - Consistirá na realización de catro probas establecidas polo tribunal, e que se describen da seguinte maneira: Esta convocatoria ten por obxecto o nomeamento de funcionario de carreira de persoa capacitada para o posto de Oficial 1ª Fontaneiro/a. Vinculación: Funcionario de carreira. Retribucións brutas asimiladas a Grupo C SubGrupo C2 Nivel segundo anexo de persoal aprobado polo Pleno da Corporación. Os exixidos nas bases xerais Titulación: Educación Secundaria Obrigatoria ou equivalente. Dereitos de exame: 26,00 € segundo o establecido na Ordenanza reguladora de expedición de documentos administrativos. Establécese o sistema de oposición libre coas seguintes probas: Fase oposición. - Consistirá na realización de tres probas establecidas polo tribunal, e que se descreben da seguinte maneira: Cobertura dunha praza de Encargado de Almacén do Concello de Poio con carácter de funcionario de carreira (Grupo C, Subgrupo C2) por encontrase vacante. Denominación: Encargado de Almacén, nivel 18, grupo C, subgrupo C2 da escala de Administración Especial e coas retribucións correspondentes segundo o cadro de persoal vixente. Os exixidos nas bases xerais Ser funcionario de carreira do Concello de Poio, pertencente ao grupo C2 da escala de Administración Especial con alomenos dous anos de antigüidade no posto de traballo, de acordo co establecido no artigo 90.2 da Lei 2/2015, do 29 de abril, do emprego público de Galicia. Titulación: Educación Secundaria Obrigatoria ou equivalente. Dereitos de exame: 26,00 € segundo o establecido na Ordenanza reguladora de expedición de documentos administrativos. Mediante promoción interna horizontal por concurso-oposición. A valoración dos méritos para a adxudicación dos postos de traballo efectuarase confor­me o seguinte baremo: 1. Antigüidade (servizos prestados nas administracións públicas): A puntuación máxima nesta base será de 7,00 puntos valorándose a razón de 0,25 puntos por cada ano de servizos ou fracción superior a 6 meses. Para estes efectos computaranse os servizos recoñecidos polo órgano competente de conformidade co establecido na Lei 70/1978, do 26 de decembro, de recoñecemento de servizos prestados na Administración pública.2. Grao persoal recoñecido. A puntuación máxima neste apartado será de 2 puntos. No suposto en que os/as funcionarios/as non teñan recoñecido ningún grao persoal ou este sexa inferior a 10 computarase, para os efectos de puntuación nesta epígrafe, o nivel mínimo correspondente ao intervalo de niveis do grupo a que pertenza o funcionario.3. Méritos específicos adecuados ás características do posto de traballo: A puntuación máxima nesta base será de 1,50 puntos. Os méritos valoraranse da seguinte forma: Non se valorará: b) Cursos de Galego. En caso de acreditar máis dun grao de coñecemento de galego, só se computará o superior. Só se lle concederá validez, no que se refire á acreditación do coñecemento do galego, aos cursos, estudos ou titulacións homologadas polo órgano competente en materia de política lingüística. O coñecemento do idioma galego só será obxecto de valoración nesta epígrafe. Permisos de circulación: A orde de prioridade para a adxudicación das prazas determinarase pola puntuación obtida de acordo co baremo anterior. Todos os méritos recollidos neste apartado computaranse ata a data de finalización do prazo de presentación de instancias. En caso de empate nas puntuacións acudirase para dirimilo á outorgada polos méritos alegados seguindo a orde establecida nas diferentes epígrafes desta base. De persistir o empate, resolverase pola orde alfabética do primeiro apelido, e de ser igual, polo segundo, a partir da letra resultante no sorteo que tivo lugar o día 29 de xaneiro do 2015 (DOG núm.28, do 11 de febreiro). En último lugar o empate dirimirase por sorteo entre os implicados. Consistirá na realización dos seguintes exercicios EXERCICIO ÚNICO: De carácter obrigatorio e eliminatorio consistirá en realizar unha ou varias probas prácticas que permitirá avaliar a capacidade dos aspirantes para desenvolver as tarefas do posto convocado. O tempo de realización da proba ou probas o determinara o tribunal o comezo da mesma, sen que poida ser superior os 90 minutos. Esta proba cualificarase de 0 a 25 puntos. Ten por obxecto a presente convocatoria cubrir 2 postos de traballo de Oficial 1ª Condutor, 1 posto de Oficial 1ª Mantemento e 1 posto de Oficial 1ª Xardinería vacantes no cadro de persoal laboral fixo do Concello de Poio. Persoal laboral fixo por promoción interna e dotados coas retribucións básicas e complementarias establecidas no orzamento municipal. Os exixidos nas bases xerais e ademais: O sistema de selección a utilizar é o de concurso- oposición mediante promoción interna. De acordo co establecido no artigo 25 do Convenio Colectivo do Concello de Poio. Fase de oposición. Consistirá na valoración de méritos alegados ou xustificados polos aspirantes con documentos orixinais ou fotocopias simple. Os puntos obtidos nesta fase de concurso sumaranse á puntuación final da fase de oposición a efectos de establecer a orde definitiva de aspirantes aprobados. Estes puntos non poderán ser aplicados para superar os exercicios da fase de oposición. Nesta fase valoraranse os méritos específicos adecuados ás características da praza, podendo ser valorada no conxunto dos dous apartados ata un máximo de 10 puntos, estará formado polo dous seguintes apartados: A valoración dos méritos alegados e acreditados, en tempo e forma polos aspirantes, farase de acordo có seguinte baremo: 1) Experiencia profesional: Máximo 4 puntos.2) Por cursos: Máximo 4 puntos.3) Por titulación académica superior á exixida 1 punto por cada titulación ata un máximo de 2 puntos. Rematada esta fase faranse público os resultados obtidos. Consistirá na realización dos seguintes exercicios PRIMEIRO EXERCICIO: De carácter obrigatorio e eliminatorio consistirá en realizar unha ou varias probas prácticas que permitirá avaliar a capacidade dos aspirantes para desenvolver as tarefas do posto convocado. O tempo de realización da proba ou probas o determinara o tribunal o comezo da mesma, sen que poida ser superior os 90 minutos. Esta proba cualificarase de 0 a 25 puntos. SEGUNDO EXERCICIO: De carácter obrigatorio e eliminatorio sobre o coñecemento do idioma galego será cualificado como apto ou non apto quedando exentos da súa realización os que acrediten posuír o Nivel de Celga 3 aos que se lles outorgará a cualificación “Apto/a” segundo o disposto na base 11ª das bases xerais. Para os efectos de seren eximidos da realización deste exercicio, os aspirantes deberán acompañar os documentos da realización do curso de galego citado ou equivalente. Terase en conta o establecido no artigo 25 do Convenio Colectivo do Concello de Poio.1.– DECLARA que na data de remate do prazo de presentación de instancias cumpre todos e cada un dos requisitos esixidos nas bases da convocatoria que declaro coñecer. A documentación presentada correspóndese fidedignamente cos seus orixinais. Sexa admitida/o a presente solicitude e documentación que achego á oposición para cubrir a praza indicada. Documentación que se achega: Poio,. de. de 2016 (Sinatura do/a solicitante) Poio, a 23 de Febreiro de 2016.—O Alcalde, Luciano Sobral Fernández.—Conformada polo Servizo de Persoal.